Document ID: 31995R2136

ΚΑΝΟΝΙΣΜΟΣ (ΕΚ) αριθ. 2136/95 ΤΗΣ ΕΠΙΤΡΟΠΗΣ της 7ης Σεπτεμβρίου 1995 για τροποποίηση του κανονισμού (ΕΚ) αριθ. 1464/95 σχετικά με ειδικές λεπτομέρειες του καθεστώτος πιστοποιητικών εισαγωγής και εξαγωγής στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 13 παράγραφος 2 και το άρθρο 39,
Εκτιμώντας:
ότι οι ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα της ζάχαρης θεσπίστηκαν από τον κανονισμό (ΕΚ) αριθ. 1464/95 της Επιτροπής (3) 7 ότι η τήρηση των υποχρεώσεων που απορρέουν από τη γεωργική συμφωνία που προέκυψε από τις πολυμερείς διαπραγματεύσεις του Γύρου της Ουρουγουάης σχετικά με τον όγκο των εξαγωγών εξασφαλίζεται βάσει των εκδιδομένων πιστοποιητικών εξαγωγής με επιστροφή 7 ότι πρέπει, για το σκοπό αυτό, να προβλεφθεί ότι τα πιστοποιητικά για τα οποία υπεβλήθησαν αιτήσεις εκδίδονται εντός χρονικού διαστήματος επαρκούς για να επιτραπεί στην Επιτροπή να λάβει κάθε χρήσιμο μέτρο πριν από την ουσιαστική έκδοση των εν λόγω πιστοποιητικών, όταν οι αιτήσεις αυτές έχουν ως αποτέλεσμα, σε περίπτωση αποδοχής τους, την υπέρβαση ή εάν υπάρχει κίνδυνος υπέρβασης των ποσοτήτων ή/και των πιστώσεων που έχουν καθορισθεί στη γεωργική συμφωνία για τη συγκεκριμένη περίοδο εμπορίας 7 ότι, για να επιτραπεί στην Επιτροπή να εκτιμήσει, εντός της εν λόγω προθεσμίας, τα μέτρα που πρέπει ενδεχομένως να ληφθούν, πρέπει να προβλεφθεί ότι τα κράτη μέλη θα της κοινοποιούν χωρίς καθυστέρηση όλες τις αιτήσεις για έκδοση πιστοποιητικών με αναφορά στις περιοδικές επιστροφές 7 ότι τέτοια μέτρα δύνανται να αφορούν και τις εκκρεμούσες αιτήσεις 7 ότι για το συμφέρον των επιχειρηματιών πρέπει η αίτηση για την έκδοση των πιστοποιητικών να μπορεί να αποσυρθεί υπό ορισμένες προϋποθέσεις μετά τον καθορισμό συντελεστή αποδοχής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1464/95 τροποποιείται ως εξής:
1. Το άρθρο 2 πρώτο εδάφιο αντικαθίσταται από το ακόλουθο κείμενο:
«Κατά παρέκκλιση από το άρθρο 5 παράγραφος 1 πρώτο εδάφιο τέταρτη περίπτωση και το δεύτερο εδάφιο της εν λόγω παραγράφου του κανονισμού (ΕΟΚ) αριθ. 3719/88, καθώς και το άρθρο 2α δεύτερο εδάφιο πρώτη περίπτωση του κανονισμού (ΕΟΚ) αριθ. 3719/88, καθώς και το άρθρο 2α δεύτερο εδάφιο πρώτη περίπτωση του κανονισμού (ΕΟΚ) αριθ. 3665/87 της Επιτροπής δεν απαιτείται κανένα πιστοποιητικό εξαγωγής για την πραγματοποίηση μιας πράξης εξαγωγής η οποία δεν υπερβαίνει τους 2 τόνους ζάχαρης που έχει παραχθεί στο πλαίσιο ποσοστώσεων που υπάγεται στον κωδικό ΣΟ 1701 και στα σιρόπια ζάχαρης που υπάγονται στους κωδικούς ΣΟ 1702 60 90, 1702 90 99, 1702 90 71 και 2106 90 59.»
2. Το άρθρο 9 παράγραφος 1 αντικαθίσταται από το ακόλουθο κείμενο:
«1. Υπό την επιφύλαξη της εφαρμογής του άρθρου 21 του κανονισμού (ΕΟΚ) αριθ. 1785/81, τα πιστοποιητικά για τη ζάχαρη που υπάγεται στον κωδικό ΣΟ 1701 και αφορούν ποσότητα που υπερβαίνει τους 10 τόνους, με εξαίρεση:
α) τη ζάχαρη Γ 7 β) την καντιοζάχαρη 7 γ) την αρωματισμένη ζάχαρη ή τη ζάχαρη με προσθήκη χρωστικών υλών 7 δ) την προτιμησιακή ζάχαρη που εισάγεται στην Κοινότητα σύμφωνα με τον κανονισμό (ΕΟΚ) αριθ. 2782/76 7 ε) την ειδική προτιμησιακή ζάχαρη που εισάγεται στην Κοινότητα σύμφωνα με το άρθρο 37 του κανονισμού (ΕΟΚ) αριθ. 1785/81,
- όταν πρόκειται για πιστοποιητικά εισαγωγής, εκδίδονται την τρίτη εργάσιμη ημέρα από την ημέρα υποβολής της αίτησης,
- όταν πρόκειται για πιστοποιητικά εξαγωγής, εκδίδονται την πέμπτη εργάσιμη ημέρα από την ημέρα υποβολής της αίτησης.»
3. Προστίθεται το ακόλουθο νέο άρθρο 9α:
«Άρθρο 9α 1. Όταν οι αιτήσεις για έκδοση πιστοποιητικών εξαγωγής αφορούν ποσότητες ή/και αναλήψεις υποχρεώσεων για δαπάνες που οδηγούν σε υπέρβαση ή κινδυνεύουν να οδηγήσουν σε υπέρβαση των ποσοτήτων ή/και των πιστώσεων που καθορίζονται στη γεωργική συμφωνία, λαμβανομένου υπόψη του άρθρου 9 της εν λόγω συμφωνίας, για μία συγκεκριμένη περίοδο εμπορίας, η Επιτροπή δύναται να αποφασίσει:
α) την απόρριψη εκ μέρους των κρατών μελών των αιτήσεων για τις οποίες δεν έχουν ακόμα εκδοθεί πιστοποιητικά εξαγωγής 7 β) τον καθορισμό ενιαίου ποσοστού αποδοχής εκ μέρους των κρατών μελών των ποσοτήτων για τις οποίες υποβλήθηκαν αιτήσεις για τα πιστοποιητικά εξαγωγής τα οποία δεν έχουν ακόμα εκδοθεί 7 γ) την αναστολή της δυνατότητας υποβολής των αιτήσεων έκδοσης πιστοποιητικών εξαγωγής επί πέντε εργάσιμες ημέρες, με την επιφύλαξη της δυνατότητας αναστολής για μεγαλύτερο χρονικό διάστημα, η οποία αποφασίζεται σύμφωνα με τη διαδικασία που προβλέπεται στο άρθρο 41 του κανονισμού (ΕΟΚ) αριθ. 1785/81. Στις περιπτώσεις αυτές οι αιτήσεις για την έκδοση πιστοποιητικών εξαγωγής που έχουν υποβληθεί κατά την περίοδο αναστολής δεν είναι αποδεκτές.
2. Στις περιπτώσεις που οι ποσότητες για τις οποίες υποβλήθηκαν αιτήσεις μειώνονται ή έχουν απορριφθεί, η εγγύηση του πιστοποιητικού αποδεσμεύεται αμέσως για ολόκληρη την ποσότητα για την οποία δεν ικανοποιήθηκε η αίτηση.
3. Ο ενδιαφερόμενος δύναται να αποσύρει την αίτηση για έκδοση πιστοποιητικού εντός δέκα εργασίμων ημερών μετά τη δημοσίευση του ενιαίου ποσοστού αποδοχής που αναφέρεται στην παράγραφο 1 στοιχείο β) στην Επίσημη Εφημερίδα των Ευρωπαϊκών Κοινοτήτων εάν το ποσοστό αυτό είναι μικρότερο του 80 % της ποσότητας για την οποία υποβλήθηκε η αίτηση. Τα κράτη μέλη αποδεσμεύουν την εγγύηση.
4. Τα κράτη μέλη ανακοινώνουν χωρίς καθυστέρηση στην Επιτροπή:
α) οποιαδήποτε αίτηση για έκδοση πιστοποιητικού εξαγωγής για ποσότητες προϊόντων που υπερβαίνουν τους 10 τόνους και που αναφέρουν επιστροφή που καθορίζεται περιοδικώς 7 β) τις ποσότητες οι οποίες επηρεάζονται από τα μέτρα που λαμβάνονται κατ' εφαρμογή της παραγράφου 1.»
Άρθρο 2
Ο παρών κανονισμός αρχίζει να ισχύει την 1η Οκτωβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Σεπτεμβρίου 1995.

Labels: 12
3
17